title: 2014 m. spalio 2 d. Komisijos įgyvendinimo reglamentas (ES) Nr. 1051/2014, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Pomelo de Corse (SGN)]

text:
8.10.2014

               LT

               Europos Sąjungos oficialusis leidinys

               L 292/1

         KOMISIJOS ĮGYVENDINIMO REGLAMENTAS (ES) Nr. 1051/2014
   2014 m. spalio 2 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Pomelo de Corse (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Prancūzijos paraiška įregistruoti pavadinimą „Pomelo de Corse“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Pomelo de Corse“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „Pomelo de Corse“ (SGN) įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 2 d.

            Komisijos vardu

            Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 125, 2014 4 26, p. 15.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2015 m. balandžio 22 d. Komisijos įgyvendinimo reglamentas (ES) 2015/638, kuriuo dėl tipinių kainų nustatymo paukštienos, kiaušinių ir kiaušinių albumino sektoriuose iš dalies keičiamas Reglamentas (EB) Nr. 1484/95

text:
24.4.2015

               LT

               Europos Sąjungos oficialusis leidinys

               L 106/14

         KOMISIJOS ĮGYVENDINIMO REGLAMENTAS (ES) 2015/638
   2015 m. balandžio 22 d.
   kuriuo dėl tipinių kainų nustatymo paukštienos, kiaušinių ir kiaušinių albumino sektoriuose iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir tipinės kainos paukštienos, kiaušinių ir kiaušinių albumino sektoriuose;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               reikėtų atitinkamai iš dalies pakeisti Reglamentą (EB) Nr. 1484/95;

               (4)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 22 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS

            „I PRIEDAS

                        KN kodas

                        Aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        135,5

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        151,2

                        0

                        AR

                        165,1

                        0

                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        324,1

                        0

                        AR

                        236,2

                        19

                        BR

                        356,1

                        0

                        CL

                        306,4

                        0

                        TH

                        0207 14 50

                        Užšaldytos viščiukų krūtinėlės

                        218,8

                        0

                        BR

                        0207 27 10

                        Užšaldytos kalakutų skerdenėlių dalys be kaulų

                        332,5

                        0

                        BR

                        344,4

                        0

                        CL

                        0408 91 80

                        Kiaušiniai be lukštų, džiovinti

                        381,1

                        0

                        AR

                        1602 32 11

                        Nevirti ir nekepti gaminiai iš vištų ar gaidžių

                        279,4

                        2

                        BR

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.“


title: 2015 m. gruodžio 8 d. Komisijos įgyvendinimo reglamentas (ES) 2015/2320 dėl tam tikrų prekių klasifikavimo Kombinuotojoje nomenklatūroje

text:
12.12.2015

               LT

               Europos Sąjungos oficialusis leidinys

               L 328/62

         KOMISIJOS ĮGYVENDINIMO REGLAMENTAS (ES) 2015/2320
   2015 m. gruodžio 8 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 8 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Gaminys – austas blizgus permatomas audinys (100 % poliesterio) su siuvinėjimo mašina išsiuvinėta dekoracija, pateikiamas 300 cm ilgio rietimais.
                  Vienas iš dviejų ilgųjų gaminio kraštų yra apsiūtas interlokiniu dygsniu, o per siūlę perverta audiniu padengta švininė viela. Priešingas kraštas tankiai suaustas, kad audinys neirtų, o kyšantys ataudai yra kutų formos.
                  Iš rietimo atkirpto audinio gabalo ilgis atitinka būsimų užuolaidų plotį. Užuolaidos iš šio audinio gabalo pagaminamos paprasčiausiai atkirpus norimo užuolaidų ilgio gabalą per tankiai suaustą kraštą ir apsiuvus tą kraštą ir du kraštus, per kuriuos audinio gabalas buvo atkirptas nuo rietimo. Interlokiniu dygsniu apsiūtas kraštas yra užuolaidos apačia ir jis lieka toks pats, koks buvo rietime.
                  Žr. paveikslus (1).

                  6303 92 90

                  Klasifikuojama vadovaujantis Kombinuotosios nomenklatūros 1, 2 (a punktu) ir 6 bendrosiomis aiškinimo taisyklėmis, XI skyriaus 7 pastabos d punktu ir KN kodus 6303, 6303 92 ir 6303 92 90 atitinkančiais prekių aprašymais.
                  Gaminys turi esminius 6303 pozicijai priskiriamų gatavų užuolaidų požymius, nes akivaizdu, kad atlikus nesudėtingas operacijas iš jo galima padaryti užuolaidas. Atkirpus audinio gabalą iš rietimo reikia atlikti tik nesudėtingą operaciją – tiesiog atkirpti norimo ilgio užuolaidą ir ją apsiūti (taip pat žr. Suderintos sistemos paaiškinimų 6303 pozicijos paaiškinimų antrą pastraipą).
                  Nebaigtas gaminys laikytinas gatavu, nes vienas jo kraštas jau yra apsiūtas (kraštas, apsiūtas interlokiniu dygsniu).
                  Todėl gaminys klasifikuotinas kaip užuolaidos iš sintetinių pluoštų priskiriant KN kodą 6303 92 90.

                  1

                  2

                  3

         (1)  Paveikslai pateikiami tik dėl informacijos.


title: 2016 m. birželio 28 d. Komisijos įgyvendinimo reglamentas (ES) 2016/1046, kuriuo, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį, tam tikrai importuojamai Kinijos Liaudies Respublikos kilmės molibdeno vielai nustatomas galutinis antidempingo muitas

text:
29.6.2016

                  LT

                  Europos Sąjungos oficialusis leidinys

                  L 170/19

            KOMISIJOS ĮGYVENDINIMO REGLAMENTAS (ES) 2016/1046
      2016 m. birželio 28 d.
      kuriuo, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį, tam tikrai importuojamai Kinijos Liaudies Respublikos kilmės molibdeno vielai nustatomas galutinis antidempingo muitas
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 2 dalį,
      kadangi:
      A.   PROCEDŪRA
      1.   Galiojančios priemonės

                  (1)

                  Atlikus antidempingo tyrimą (toliau – pradinis tyrimas) pagal pagrindinio reglamento 5 straipsnį, Taryba Tarybos įgyvendinimo reglamentu (ES) Nr. 511/2010 (2) nustatė galutinį antidempingo muitą (toliau – pradinės priemonės) tam tikrai importuojamai Kinijos Liaudies Respublikos (toliau – KLR arba nagrinėjamoji šalis) kilmės molibdeno vielai.

                  (2)

                  Nustatytosios pradinės priemonės – 64,3 % ad valorem muitas.

                  (3)

                  2012 ir 2013 m. atlikus du priemonių vengimo tyrimus, pradinių priemonių taikymas buvo pirmiausia išplėstas iš Malaizijos siunčiamai importuojamai molibdeno vielai (3), po to iš KLR importuojamai molibdeno vielai, kurios sudėtyje esantis molibdenas sudaro ne mažiau kaip 97 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm (4). 2015 m. spalio 30 d. atlikus trečią priemonių vengimo tyrimą priemonių taikymas buvo išplėstas molibdeno vielai, kurios sudėtyje esantis molibdenas sudaro ne mažiau kaip 97 % masės ir kurios didžiausias skerspjūvio matmuo didesnis kaip 4,0 mm, bet ne didesnis kaip 11,0 mm (5).

            2.   Priemonių galiojimo termino peržiūros inicijavimas

                  (4)

                  Paskelbus pranešimą apie artėjantį galiojančių antidempingo priemonių galiojimo pabaigą (6), Komisija gavo prašymą inicijuoti šių priemonių galiojimo termino peržiūrą pagal pagrindinio reglamento 11 straipsnio 2 dalį.

                  (5)

                  Prašymą pateikė „Plansee SE“ (toliau – pareiškėjas), pagrindinis Sąjungos molibdeno vielos gamintojas, pagaminantis 90 % visos Sąjungos produkcijos.

                  (6)

                  Prašymas grindžiamas tuo, kad pasibaigus priemonių galiojimui dempingas ir Sąjungos pramonei daroma žala veikiausiai pasikartotų.

                  (7)

                  2015 m. birželio 12 d. Komisija inicijavo priemonių galiojimo termino peržiūrą pagal pagrindinio reglamento 11 straipsnio 2 dalį, siekdama nustatyti, ar yra tikimybė, kad pasibaigus priemonių galiojimui dempingas ir žala tęstųsi arba pasikartotų. Komisija Europos Sąjungos oficialiajame leidinyje paskelbė pranešimą (7) (toliau – pranešimas apie inicijavimą).

            3.   Suinteresuotosios šalys

                  (8)

                  Pranešime apie inicijavimą suinteresuotosios šalys paragintos susisiekti su Komisija, kad galėtų dalyvauti tyrime. Be to, Komisija konkrečiai pranešė pareiškėjui, kitiems žinomiems Sąjungos gamintojams, žinomiems susijusiems eksportuojantiems gamintojams, importuotojams ir naudotojams Sąjungoje ir Kinijos valdžios institucijoms apie priemonių galiojimo termino peržiūros inicijavimą ir pakvietė juos bendradarbiauti.

                  (9)

                  Visos suinteresuotosios šalys turėjo galimybę pateikti pastabų dėl peržiūros inicijavimo ir paprašyti, kad Komisija ir (arba) prekybos bylas nagrinėjantis pareigūnas jas išklausytų.

            3.1.   Atranka

                  (10)

                  Pranešime apie inicijavimą Komisija nurodė, kad ji gali vykdyti suinteresuotųjų šalių atranką pagal pagrindinio reglamento 17 straipsnį.

            a)   Importuotojų atranka

                  (11)

                  Kad galėtų nuspręsti, ar atranka būtina (o jei būtina – kad galėtų atrinkti bendroves), Komisija paprašė visų nesusijusių importuotojų pateikti pranešime apie inicijavimą nurodytą informaciją.

                  (12)

                  Nė vienas importuotojas nepateikė pranešime apie inicijavimą prašomos informacijos.

            b)   KLR eksportuojančių gamintojų atranka

                  (13)

                  Atsižvelgiant į akivaizdžiai didelį KLR eksportuojančių gamintojų skaičių, pranešime apie inicijavimą buvo numatyta atranka.

                  (14)

                  Kad galėtų nuspręsti, ar atranka būtina (o jei būtina – kad galėtų atrinkti bendroves), Komisija paprašė visų KLR eksportuojančių gamintojų pateikti pranešime apie inicijavimą nurodytą informaciją. Be to, Komisija paprašė KLR atstovybės Europos Sąjungoje nurodyti kitus eksportuojančius gamintojus (jei tokių yra), kurie galbūt norėtų dalyvauti atliekant tyrimą, ir (arba) su jais susisiekti.

                  (15)

                  2015 m. birželio 29 d. užpildytą atrankos formą pateikė tik viena KLR bendrovė. Tačiau šios bendrovės pateiktoje informacijoje nurodyta, kad į Sąjungą buvo eksportuojamas ne 23 konstatuojamojoje dalyje aprašytas nagrinėjamasis produktas, o tik kitų rūšių molibdeno viela, kurios didžiausias skerspjūvio matmuo didesnis kaip 4,0 mm. 2015 m. rugpjūčio 25 d. bendrovės buvo paprašyta pateikti pastabas arba informaciją, susijusias su priemonių galiojimo termino peržiūra. Tačiau bendrovė jokio atsakymo į tą prašymą nepateikė. Be to, tame tyrimo etape minėta bendrovė dalyvavo atliekant priemonių vengimo tyrimą, po kurio buvo priimtas Reglamentas (ES) 2015/1952. Remdamasi visomis šiomis aplinkybėmis Komisija nusprendė, kad ši bendrovė neturėtų būti atrinkta.

                  (16)

                  Kadangi joks kitas Kinijos eksportuojantis gamintojas apie save nepranešė, atranka nebuvo būtina.

            3.2.   Klausimynai ir tikrinamieji vizitai

                  (17)

                  Komisija rinko ir tikrino visą informaciją, kurią manė esant reikalingą dempingo ir jo daromos žalos tęsimosi ar pasikartojimo tikimybei ir Sąjungos interesams nustatyti.

                  (18)

                  Dviem žinomiems Sąjungos gamintojams Komisija išsiuntė klausimynus. Klausimyno atsakymus pateikė vienas Sąjungos gamintojas („Plansee SE“), kurio pardavimas sudaro apie 90 % viso Sąjungos pramonės pardavimo apimties. 2015 m. gegužės 11 d. kitas Sąjungos gamintojas pareiškė norą išlikti neutralus atliekant tyrimą ir atsakymų į klausimyną, kurį jis gavo 2015 m. birželio 12 d., nepateikė.

                  (19)

                  Klausimynų Kinijos eksportuojantiems gamintojams neišsiųsta, nes, kaip paaiškinta 13–16 konstatuojamosiose dalyse, nė vienas iš jų nepranešė apie save.

                  (20)

                  Komisija išsiuntė klausimynus devyniems naudotojams, kurie pranešė apie save inicijavus tyrimą, ir gavo atsakymus iš penkių peržiūrimojo produkto naudotojų.

                  (21)

                  Vienas tikrinamasis vizitas pagal pagrindinio reglamento 16 straipsnį buvo atliktas Sąjungos gamintojo „Plansee SE“ patalpose Austrijoje.

            4.   Peržiūros tiriamasis laikotarpis ir nagrinėjamasis laikotarpis

                  (22)

                  Atliekant dempingo tęsimosi arba pasikartojimo tikimybės tyrimą nagrinėtas 2014 m. balandžio 1 d. – 2015 m. kovo 31 d. laikotarpis (toliau – peržiūros tiriamasis laikotarpis). Analizuojant žalos tęsimosi arba pasikartojimo tikimybei įvertinti svarbias tendencijas buvo nagrinėjamas laikotarpis nuo 2012 m. sausio 1 d. iki peržiūros tiriamojo laikotarpio pabaigos (toliau – nagrinėjamasis laikotarpis).

            B.   NAGRINĖJAMASIS PRODUKTAS IR PANAŠUS PRODUKTAS
      1.   Nagrinėjamasis produktas

                  (23)

                  Nagrinėjamasis produktas yra Kinijos Liaudies Respublikos kilmės molibdeno viela, kurios sudėtyje esantis molibdenas sudaro ne mažiau kaip 99,95 % masės, kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, kurios KN kodas šiuo metu yra ex 8102 96 00.

            2.   Panašus produktas

                  (24)

                  Atlikus tyrimą nustatyta, kad toliau išvardytų produktų pagrindinės fizinės ir cheminės savybės ir pagrindinė naudojimo paskirtis yra tokios pačios:

                              —

                              nagrinėjamojo produkto,

                              —

                              Sąjungoje Sąjungos pramonės gaminamo ir parduodamo produkto.

                  (25)

                  Komisija padarė išvadą, kad šie produktai yra panašūs produktai, kaip nustatyta pagrindinio reglamento 1 straipsnio 4 dalyje.

            C.   DEMPINGO TĘSIMOSI ARBA PASIKARTOJIMO TIKIMYBĖ
      1.   Pirminės pastabos

                  (26)

                  Remiantis pagrindinio reglamento 11 straipsnio 2 dalimi buvo išnagrinėta, ar vykdytas dempingas ir ar yra tikimybė, kad pasibaigus taikomų priemonių galiojimui dempingas tęstųsi arba pasikartotų.

                  (27)

                  Kaip nurodyta 16 konstatuojamojoje dalyje, atliekant šį tyrimą nebendradarbiavo nė vienas Kinijos eksportuojantis gamintojas, todėl reikėjo remtis turimais faktais pagal pagrindinio reglamento 18 straipsnį.

                  (28)

                  Atsižvelgiant į tai, Kinijos valdžios institucijos buvo tinkamai informuotos, kad dėl to, jog joks Kinijos eksportuojantis gamintojas nebendradarbiavo, Komisija gali taikyti pagrindinio reglamento 18 straipsnį dėl išvadų, susijusių su KLR. Šiuo klausimu pastabų negauta.

                  (29)

                  Todėl remiantis pagrindinio reglamento 18 straipsnio 1 dalimi, toliau išdėstytos išvados dėl dempingo tęsimosi arba pasikartojimo tikimybės buvo daromos remiantis turimais faktais. Šiuo tikslu buvo naudojami prašymo atlikti priemonių galiojimo termino peržiūrą duomenys, Eurostato statistiniai duomenys, pagal pagrindinio reglamento 14 straipsnio 6 dalį valstybių narių surinkti duomenys (toliau – 14 straipsnio 6 dalyje nurodyta duomenų bazė) ir duomenys, anksčiau surinkti nagrinėjant su tuo pačiu produktu susijusias bylas (žr. 3 konstatuojamąją dalį). Taip pat išnagrinėti Kinijos eksporto statistinių duomenų bazės duomenys. Tačiau analizės rezultatai parodė, kad nagrinėjamojo produkto kodavimo struktūra nebuvo pakankamai tiksli, kad būtų galima gauti naudoti tinkamos informacijos. Todėl šis informacijos šaltinis negalėjo būti panaudotas.

            2.   Dempingas peržiūros tiriamuoju laikotarpiu

      2.1.   Panaši šalis

                  (30)

                  Pagal pagrindinio reglamento 2 straipsnio 7 dalies a punktą normalioji vertė nustatoma remiantis kaina arba apskaičiuota verte rinkos ekonomikos trečiojoje šalyje. Todėl reikėjo atrinkti rinkos ekonomikos trečiąją šalį (toliau – panaši šalis).

                  (31)

                  JAV buvo pasirinkta panašia šalimi atliekant pradinį tyrimą. Pranešime apie šio tyrimo inicijavimą Komisija pasiūlė panašia šalimi pasirinkti Indiją, nes nuo pradinio tyrimo tiriamojo laikotarpio JAV gamintojas sustabdė molibdeno vielos gamybą. Komisija paragino šalis pateikti pastabų dėl šio pasirinkimo tinkamumo, tačiau nė viena jų jokių pastabų nepateikė.

                  (32)

                  Komisija rinko informaciją apie molibdeno vielos gamintojus kitose galimose panašiose šalyse ir kreipėsi į Indiją, Japoniją, Meksiką, Ukrainą ir JAV, ragindama visus žinomus šių šalių molibdeno vielos gamintojus pateikti reikiamą informaciją.

                  (33)

                  Nė viena iš šių šalių bendrovių, su kuriomis susisiekta, nesutiko bendradarbiauti atliekant tyrimą. Be to, nebuvo jokių požymių, kad bet kuriose kitose šalyse būtų gaminama molibdeno viela. Taigi, Komisija turėjo grįžti prie Sąjungos rinkos kaip vienintelės galimybės normaliajai vertei nustatyti pagal pagrindinio reglamento 2 straipsnio 7 dalies a punktą.

            2.2.   Normalioji vertė

                  (34)

                  KLR eksportuojantiems gamintojams taikytinai normaliajai vertei nustatyti buvo naudojama abiejų Sąjungos gamintojų pateikta informacija, susijusi su panašaus produkto gamyba ir pardavimu Sąjungos rinkoje.

                  (35)

                  Pagal pagrindinio reglamento 2 straipsnio 2 dalį Komisija pirmiausia išnagrinėjo, ar Sąjungos pramonės panašaus produkto bendra pardavimo Sąjungos rinkoje apimtis buvo tipiška per peržiūros tiriamąjį laikotarpį. Šis pardavimas buvo laikomas tipišku, jei visa pardavimo nepriklausomiems pirkėjams apimtis sudarė ne mažiau kaip 5 % visos Kinijos eksportui į Sąjungą per peržiūros tiriamąjį laikotarpį parduodamo nagrinėjamojo produkto apimties. Tuo remiantis Sąjungos pramonės panašaus produkto pardavimas Sąjungos rinkoje buvo tipiškas.

                  (36)

                  Atlikus tyrimą nustatyta, kad vidutinė svertinė Sąjungos pramonės pardavimo kaina peržiūros tiriamuoju laikotarpiu buvo pelninga ir todėl gali būti laikoma, kad pardavimas vyko įprastomis prekybos sąlygomis pagal pagrindinio reglamento 2 straipsnio 4 dalį.

                  (37)

                  Sąjungos pramonės pardavimas Sąjungos rinkoje per peržiūros tiriamąjį laikotarpį buvo pelningas ir vykdomas tipiškais kiekiais. Todėl normalioji vertė buvo nustatyta remiantis Sąjungos pramonės panašaus produkto pardavimo kaina nepriklausomiems pirkėjams Sąjungoje.

            2.3.   Eksporto kaina

                  (38)

                  Kaip minėta 27 konstatuojamojoje dalyje, atsižvelgiant į tai, kad Kinijos eksportuojantys gamintojai nebendradarbiavo, eksporto kaina buvo nustatyta remiantis turimais faktais pagal pagrindinio reglamento 18 straipsnį, t. y. 14 straipsnio 6 dalyje nurodytos duomenų bazės duomenis palyginus su prašyme pateikta informacija ir Eurostato statistiniais duomenimis.

            2.4.   Palyginimas

                  (39)

                  Komisija palygino normaliąją vertę ir eksporto kainą remdamasi gamintojo kainomis EXW sąlygomis. Kadangi Kinijos eksportuojantys gamintojai nebendradarbiavo, buvo neįmanoma nustatyti, kokių rūšių produktai eksportuojami iš KLR. Todėl buvo neįmanoma atlikti palyginimo pagal produktų rūšis. Tais atvejais, kai tai buvo pateisinama siekiant užtikrinti sąžiningą palyginimą, eksporto kaina ir normalioji vertė pagal pagrindinio reglamento 2 straipsnio 10 dalį buvo pakoreguotos atsižvelgiant į skirtumus, turinčius poveikio kainoms ir kainų palyginamumui. Remiantis per pradinį tyrimą surinkta informacija, atlikti koregavimai, atsižvelgiant į transporto išlaidas (vidaus, jūrų frachto), draudimo sąnaudas ir muitinio įforminimo mokesčius.

            2.5.   Dempingo skirtumas

                  (40)

                  Komisija palygino vidutinę svertinę normaliąją vertę su vidutine svertine eksporto kaina, kaip nustatyta pirmiau pagal pagrindinio reglamento 2 straipsnio 11 ir 12 dalis.

                  (41)

                  Tuo remiantis dempingo skirtumų svertinis vidurkis išreikštas CIF (kaina, draudimas ir frachtas) kainos Sąjungos pasienyje prieš sumokant muitą procentine dalimi, yra 49,6 %.

            3.   Importo raida, jeigu priemonės būtų panaikintos

                  (42)

                  Atsižvelgdama į peržiūros tiriamuoju laikotarpiu padarytą išvadą dėl dempingo Komisija išnagrinėjo, ar yra tikimybė, kad dempingas tęstųsi, jei būtų leista nebetaikyti priemonių. Buvo išnagrinėti šie elementai: gamybos pajėgumai ir nepanaudoti pajėgumai KLR, Kinijos eksporto praktika kitose trečiosiose šalyse ir Sąjungos rinkos patrauklumas.

            3.1.   Gamybos pajėgumai ir nepanaudoti pajėgumai KLR

                  (43)

                  Kadangi nebuvo jokios viešai prieinamos informacijos ir Kinijos eksportuojantys gamintojai nebendradarbiavo, gamybos pajėgumai ir nepanaudoti pajėgumai KLR buvo nustatyti remiantis pareiškėjo prašyme pateiktais įverčiais, pagrįstais jo žiniomis apie rinką. Šiuos įverčius buvo galima sutikrinti su duomenimis, surinktais per pradinį tyrimą ir priemonių vengimo tyrimą, baigtą 2015 m. spalio mėn. ir nurodytą 3 konstatuojamojoje dalyje, ir buvo nustatyta, kad jie yra pagrįsti.

                  (44)

                  Tuo remiantis, peržiūros tiriamuoju laikotarpiu gamybos pajėgumai sudarė apie 3 400 tonų, faktinė produkcija – apie 750 tonų, o nepanaudoti pajėgumai – apie 2 650 tonų. Apskaičiuoti nepanaudoti pajėgumai keliais kartais viršijo Sąjungos suvartojimą peržiūros tiriamuoju laikotarpiu. Atsižvelgiant į Sąjungos rinkos patrauklumą, kaip aprašyta 48 ir 50 konstatuojamosiose dalyse, tikėtina, kad didelė šių nepanaudotų pajėgumų dalis bus naudojama į Sąjungą eksportuojamam produktui gaminti.

                  (45)

                  Apskaičiuoti dideli nepanaudoti pajėgumai KLR rodo, kad yra didelė tikimybė, kad Kinijos gamintojai padidins savo eksportą. Molibdeno vielos suvartojimas daugiausia priklauso nuo automobilių ir sunkvežimių gamybos pramonei skirtų rankinių pavarų dėžių gamybos. Nors tiesa, kad molibdeno vielos suvartojimas Kinijos vidaus rinkoje gali padidėti ateityje augant automobilių sektoriui KLR, nepanaudoti pajėgumai gerokai viršija Sąjungos suvartojimą. Todėl net darant prielaidą apie didėsiantį vidaus suvartojimą KLR, tikėtina, kad vis tiek liks daug nepanaudotų pajėgumų, turinčių didelį potencialą eksportui. Be to, verslo galimybės didėti paklausai kitose svarbiose automobilių gamybos rinkose, pavyzdžiui, JAV, Japonijos, Korėjos ir Pietų Amerikos, yra gana nedidelės, nes jose daugiausia gaminamos automatinės pavarų dėžės, kurioms molibdeno viela nenaudojama.

                  (46)

                  Todėl atsižvelgiant į didelius nepanaudotus pajėgumus KLR, nedidelę produkto paklausą kitose didelėse trečiųjų šalių rinkose ir į tai, kad didelės šių nepanaudotų pajėgumų dalies Kinijos vidaus suvartojimas negalės įsisavinti, Kinijos eksportuotojai turės didelių paskatų nukreipti savo eksportą į Sąjungos rinką, jei bus leista nebetaikyti priemonių Sąjungoje.

            3.2.   Kinijos eksporto praktika kitose trečiosiose šalyse

                  (47)

                  Jokios viešos informacijos apie vidutines Kinijos eksporto į trečiųjų šalių rinkas kainas nėra. Pareiškėjas pateikė dvi Kinijos eksporto į trečiųjų šalių rinkas kainas už bendrą 20 tonų kiekį, kuris sudarė maždaug 6 % Sąjungos suvartojimo. Šių kainų lygis buvo mažesnis už dabartinį kainų lygį Sąjungoje. Be to, 15 konstatuojamojoje dalyje nurodyta Kinijos bendrovė savo atrankos formoje pranešė, kad ji pardavė nedidelį molibdeno vielos, kurios maksimalus skerspjūvio matmuo didesnis kaip 4,0 mm, kiekį į Pietų Korėją už mažesnę nei dabartinis kainų lygis Sąjungoje kainą.

            3.3.   Sąjungos rinkos patrauklumas

                  (48)

                  Atlikus tyrimą nustatyta, kad atsižvelgiant į anksčiau įrodytą priemonių vengimo praktiką, minėtą 3 konstatuojamojoje dalyje, nagrinėjamuoju laikotarpiu Kinijos eksportuojantys gamintojai sugebėjo padidinti savo ir taip didelę rinkos dalį ir importo apimtis Sąjungos rinkoje atitinkamai 7 % ir 9 %, kaip nurodyta 2 lentelėje. Nagrinėjamuoju laikotarpiu Kinijos rinkos dalis siekė 15–35 %.

                  (49)

                  Ankstesnė priemonių vengimo praktika, užimamos rinkos dalies padidėjimas nagrinėjamuoju laikotarpiu ir jos dydis aiškiai rodo, kad Sąjungos rinka tebėra patraukli Kinijos eksportuotojams.

                  (50)

                  Remiantis pareiškėjo pateikta informacija, Kinijos eksporto kainos Sąjungos rinkoje yra didesnės negu Kinijos eksporto į kitas trečiąsias rinkas kainos. Tai rodo, kad Sąjungos rinka yra patraukli dėl kainų lygio, nes eksportas į Sąjungą duoda didesnį pelną. Be to, kaip paaiškinta 45 konstatuojamojoje dalyje, atsižvelgiant į automobilių sektoriaus techninius skirtumus kitose didelėse automobilių gamybos rinkose, molibdeno viela gali būti eksportuojama tik į tas rinkas, kuriose automobilių sektorius naudoja mechanines pavarų dėžes ir iš kurių Sąjunga yra viena didžiausių. Iš tiesų, Sąjungos rinka išlieka didžiausia molibdeno vielos rinka dėl išplėtotos automobilių ir sunkvežimių pramonės, kuri vis dar naudoja mechanines pavarų dėžes.

            3.4.   Išvada dėl dempingo tęsimosi tikimybės

                  (51)

                  Apibendrinant, apskaičiuoti dideli nepanaudoti pajėgumai KLR, dėl kurių Kinijos eksportuojantys gamintojai gali padidinti gamybos apimtis ir tiesioginį pardavimą į Sąjungą, ir Sąjungos rinkos patrauklumas rodo, kad panaikinus priemones veikiausiai labai padidėtų eksportas į Sąjungą. Atsižvelgiant į peržiūros tiriamuoju laikotarpiu nustatytą dempingo skirtumą, taip pat tikėtina, kad ateityje bus eksportuojama labai mažomis dempingo kainomis. Todėl manoma, kad yra didelė tikimybė, kad dempingas tęsis, jei būtų leista nebetaikyti dabartinių antidempingo priemonių.

            D.   ŽALOS TĘSIMOSI ARBA PASIKARTOJIMO TIKIMYBĖ
      1.   Sąjungos pramonės apibrėžtis ir Sąjungos gamyba

                  (52)

                  Po pradinio tyrimo Sąjungos pramonėje svarbių struktūrinių pokyčių neįvyko. Peržiūros tiriamuoju laikotarpiu Sąjungoje panašų produktą gamino du žinomi gamintojai. Jie sudaro Sąjungos pramonę, kaip apibrėžta pagrindinio reglamento 4 straipsnio 1 dalyje.

            2.   Sąjungos suvartojimas

                  (53)

                  Sąjungos suvartojimą Komisija nustatė pridėjusi i) dviejų Sąjungos gamintojų pardavimo apimtis Sąjungos rinkoje ir ii) bendrą importo apimtį. Importo iš KLR apimtis buvo apskaičiuota pridėjus importo kiekius, gautus iš 14 straipsnio 6 dalyje nurodytos duomenų bazės, ir molibdeno vielos, dėl kurios buvo vengiama priemonių, kiekį, kuris buvo nustatytas atlikus paskutinį priemonių vengimo tyrimą; Reglamente (ES) 2015/1952 pateikiami ankstesnių dviejų priemonių vengimo tyrimų, nurodytų 3 konstatuojamojoje dalyje, suvestiniai duomenys, todėl tai yra išsamiausias duomenų rinkinys. Visu nagrinėjamuoju laikotarpiu importo iš kitų trečiųjų šalių nenustatyta.

                  (54)

                  Kadangi Sąjungos pramonę sudaro tik du gamintojai, siekiant užtikrinti jų konfidencialumą su jais susiję duomenys buvo indeksuoti arba pateikiami nurodant ribinius dydžius.

                  (55)

                  Tuo remiantis Sąjungos suvartojimo raida buvo tokia:

                     1 lentelė

                     Indeksuotas Sąjungos suvartojimas

                              2012 m.

                              2013 m.

                              2014 m.

                              Peržiūros tiriamasis laikotarpis

                                 Indeksas (2012 m. = 100)

                                 100

                                 104

                                 103

                                 102

                                             Šaltinis:

                                          Sąjungos pramonės, 14 straipsnio 6 dalyje nurodytos duomenų bazės, paskutinio priemonių vengimo tyrimo ir Eurostato duomenys.

                  (56)

                  Nagrinėjamuoju laikotarpiu Sąjungos suvartojimas išliko palyginti stabilus ir padidėjo tik 2 %. Konkrečiau, Sąjungos suvartojimas padidėjo 4 % iki 2013 m., po to nežymiai sumažėjo 2 % nuo 2013 m. iki peržiūros tiriamuoju laikotarpio.

                  (57)

                  Palyginti stabilų molibdeno vielos suvartojimą Sąjungoje iš esmės galima paaiškinti automobilių pramonės raida per nagrinėjamą laikotarpį, kuri per tą patį laikotarpį taip pat išliko stabili.

            3.   Importas iš nagrinėjamosios šalies

      3.1.   Importo iš nagrinėjamosios šalies apimtis ir rinkos dalis

         2 lentelė

         Indeksuota importo apimtis ir rinkos dalis

                  Šalis

                  2012 m.

                  2013 m.

                  2014 m.

                  Peržiūros tiriamasis laikotarpis

                  KLR

                  Importo apimtis

                     Indeksas (2012 m. = 100)

                     100

                     75

                     99

                     109

                  Rinkos dalis

                     Indeksas (2012 m. = 100)

                     100

                     72

                     97

                     107

                                 Šaltinis:

                              Sąjungos pramonės, 14 straipsnio 6 dalyje nurodytos duomenų bazės, paskutinio priemonių vengimo tyrimo ir Eurostato duomenys.

                  (58)

                  Kaip nurodyta 53 konstatuojamojoje dalyje, importo iš KLR apimtys buvo apskaičiuotos pridėjus importo kiekius, gautus iš 14 straipsnio 6 dalyje nurodytos duomenų bazės, ir molibdeno vielos, dėl kurios buvo vengiama priemonių, importo kiekius, nustatytus atlikus paskutinį priemonių vengimo tyrimą. Kadangi pastarieji duomenys turėjo būti laikomi konfidencialiais (8), 2 lentelės duomenys turėjo būti indeksuoti.

                  (59)

                  Tuo remiantis visu nagrinėjamuoju laikotarpiu importo apimtis padidėjo 9 %. Ji labai sumažėjo 2013 m. (25 %) ir nuo tada nuolat augo (46 % peržiūros tiriamuoju laikotarpiu, palyginti su 2013 m.).

                  (60)

                  Nagrinėjamojo produkto importo į Sąjungą apimtis padidėjo labiau nei Sąjungos suvartojimas. Dėl to nagrinėjamuoju laikotarpiu importo iš Kinijos rinkos dalis padidėjo 7 %. Rinkos dalies tendencijos kito panašiai kaip importo apimčių. Konkrečiau, 2013 m. rinkos dalis sumažėjo 28 %, o peržiūros tiriamuoju laikotarpiu padidėjo 46 %, palyginti su 2013 m., panašiai, kaip importo apimtys, kurios 2013 m. sumažėjo, o 2014 m. ir peržiūros tiriamuoju laikotarpiu padidėjo.

                  (61)

                  2013 m. importo apimtys ir rinkos dalis mažėjo dėl inicijuoto priemonių vengimo tyrimo, po kurio molibdeno vielai nustatytų galutinių antidempingo muitų taikymas buvo išplėstas iš KLR importuojamam šiek tiek pakeistam produktui (Žr. 3 konstatuojamosios dalies 3 išnašą).

                  (62)

                  Nagrinėjamojo laikotarpio pradžioje Kinijos importo rinkos dalis buvo palyginti didelė (15–35 %). Kaip minėta 48 konstatuojamojoje dalyje, nagrinėjamuoju laikotarpiu Kinijos eksportuojantys gamintojai, nepaisant galiojančių muitų, sugebėjo padidinti savo rinkos dalį 7 %, visų pirma dėl priemonių vengimo praktikos.

            3.2.   Importo iš nagrinėjamosios šalies kainos

                  (63)

                  Atsižvelgiant į tai, kad Kinijos eksportuojantys gamintojai nebendradarbiavo, kaip paaiškinta 38 konstatuojamojoje dalyje, importo kainos buvo nustatytos remiantis 14 straipsnio 6 dalyje nurodyta duomenų baze ir palygintos su prašyme pateikta informacija ir Eurostato statistiniais duomenimis. Toliau lentelėje pateikta vidutinė importo iš KLR kaina.

                     3 lentelė

                     Indeksuotos importo kainos
                      (*)

                              Šalis

                              2012 m.

                              2013 m.

                              2014 m.

                              Peržiūros tiriamasis laikotarpis

                              KLR

                                 Indeksas (2012 m. = 100)

                                 100

                                 97

                                 89

                                 87

                                 Šaltinis: 14 straipsnio 6 dalyje nurodyta duomenų bazė.

                  (64)

                  Per laikotarpį nuo 2012 m. iki peržiūros tiriamojo laikotarpio KLR kilmės nagrinėjamojo produkto vidutinė importo kaina nuolat mažėjo ir apskritai sumažėjo 13 %.

            3.3.   Priverstinis kainų mažinimas

                  (65)

                  Priverstinį kainų mažinimą peržiūros tiriamuoju laikotarpiu Komisija nustatė lygindama atsižvelgiant į gamintojo kainas EXW sąlygomis pakoreguotas vidutines svertines „Plansee SE“ pardavimo Sąjungos rinkoje kainas su vidutinėmis importo iš nagrinėjamosios šalies pirmam nepriklausomam pirkėjui Sąjungos rinkoje kainomis, nustatytomis remiantis CIF (kaina, draudimas ir frachtas) kaina pagal 14 straipsnio 6 dalyje nurodytą duomenų bazę, kaip paaiškinta 38 konstatuojamojoje dalyje, įskaitant antidempingo muitą.

                  (66)

                  Kaip minėta 39 konstatuojamojoje dalyje, kadangi Kinijos eksportuojantys gamintojai nebendradarbiavo, buvo neįmanoma nustatyti, kokių rūšių produktai eksportuojami iš KLR į Sąjungą. Todėl buvo neįmanoma atlikti palyginimo pagal rūšis. Kainos lygintos remiantis vidutinėmis kainomis, kurios prireikus buvo tinkamai pakoreguotos, atskaičius lengvatas ir nuolaidas. Palyginus gauti rezultatai išreikšti Sąjungos pramonės hipotetinės apyvartos peržiūros tiriamuoju laikotarpiu procentine dalimi.

                  (67)

                  Palyginimo rezultatai parodė, kad peržiūros tiriamuoju laikotarpiu kainos nebuvo priverstinai mažinamos. Tačiau, atskaičius 64,3 % galiojantį antidempingo muitą, priverstinio kainų mažinimo skirtumas būtų 25,9 %.

            3.4.   Importas iš trečiųjų šalių

                  (68)

                  Kaip minėta 53 konstatuojamojoje dalyje, nagrinėjamuoju laikotarpiu jokio importo iš kitų šalių, išskyrus KLR, nenustatyta.

            4.   Sąjungos pramonės ekonominė padėtis

      4.1.   Bendrosios pastabos

                  (69)

                  Pagal pagrindinio reglamento 3 straipsnio 5 dalį nagrinėjant importo dempingo kaina poveikį Sąjungos pramonei buvo įvertinti visi ekonominiai veiksniai, nagrinėjamuoju laikotarpiu turėję įtakos Sąjungos pramonės būklei.

                  (70)

                  Komisijos turimi duomenų rinkiniai žalai nustatyti skyrėsi makroekonominių ir mikroekonominių žalos rodiklių atžvilgiu. Dėl makroekonominių rodiklių Komisija galėjo remtis „Plansee SE“ pateiktais klausimyno atsakymais, o dėl kito žinomo Sąjungos gamintojo – su tuo gamintoju susijusiais duomenimis, kuriuos „Plansee SE“ nurodė savo prašyme. Dėl mikroekonominių rodiklių, prašyme, deja, nebuvo pateikta jokių duomenų apie antrojo gamintojo padėtį ir atsižvelgiant į tai, kad tas gamintojas nepateikė klausimyno atsakymų, Komisija turėjo remtis „Plansee SE“ pateiktais klausimyno atsakymais. Atsižvelgiant į tai, kad „Plansee SE“ pardavimas sudarė maždaug 90 % viso Sąjungos pardavimo, Komisija mano, kad jos patikrinti mikroekonominių rodiklių duomenys tinkamai atspindėjo visos Sąjungos pramonės padėtį.

                  (71)

                  Makroekonominiai rodikliai: gamyba, gamybos pajėgumai, pajėgumų naudojimas, pardavimo apimtis, rinkos dalis, augimas, užimtumas, našumas, dempingo skirtumo dydis ir atsigavimas po buvusio dempingo.

                  (72)

                  Mikroekonominiai rodikliai: vidutinės vieneto kainos, vieneto sąnaudos, darbo sąnaudos, atsargos, pelningumas, pinigų srautas, investicijos, investicijų grąža ir pajėgumas padidinti kapitalą.

                  (73)

                  Nustatyta, kad abu duomenų rinkiniai yra tipiški Sąjungos pramonės ekonominės padėties atžvilgiu.

            4.2.   Makroekonominiai rodikliai

      a)   Gamyba, gamybos pajėgumai ir pajėgumų naudojimas

                  (74)

                  Visos Sąjungos gamybos, gamybos pajėgumų ir pajėgumų naudojimo raida nagrinėjamuoju laikotarpiu:

                     4 lentelė

                     Sąjungos gamintojų gamyba, gamybos pajėgumai ir pajėgumų naudojimas

                              2012 m.

                              2013 m.

                              2014 m.

                              Peržiūros tiriamasis laikotarpis

                              Gamybos apimtis

                                 Indeksas (2012 m. = 100)

                                 100

                                 113

                                 102

                                 98

                              Gamybos pajėgumai

                                 Indeksas (2012 m. = 100)

                                 100

                                 99

                                 98

                                 98

                              Pajėgumų naudojimas

                                 Indeksas (2012 m. = 100)

                                 100

                                 114

                                 105

                                 100

                                 Šaltinis: Sąjungos pramonės pateikti duomenys.

                  (75)

                  Nagrinėjamuoju laikotarpiu gamybos apimtis sumažėjo nedaug, 2 %. Konkrečiau, pirmiausia ji padidėjo 13 % iki 2013 m., po to peržiūros tiriamuoju laikotarpiu nuolat mažėjo daugiau nei 13 %, palyginti su 2013 m.

                  (76)

                  Nagrinėjamuoju laikotarpiu gamybos pajėgumai laipsniškai mažėjo ir bendrai sumažėjo 2 %.

                  (77)

                  Dėl 2013 m. padidėjusios gamybos apimties ir šiek tiek sumažėjusių gamybos pajėgumų, 2013 m. pajėgumų naudojimas padidėjo 14 %, palyginti su 2012 m. Nuo 2013 m. gamybos pajėgumų naudojimas sumažėjo iki 2012 m. lygio. Taigi, pajėgumų naudojimas nagrinėjamuoju laikotarpiu nekito.

            b)   Pardavimo apimtis ir rinkos dalis

                  (78)

                  Sąjungos pramonės pardavimo apimties ir rinkos dalies raida nagrinėjamuoju laikotarpiu:

                     5 lentelė

                     Sąjungos gamintojų pardavimo apimtis ir rinkos dalis

                              2012 m.

                              2013 m.

                              2014 m.

                              Peržiūros tiriamasis laikotarpis

                              Pardavimo apimtis Sąjungoje

                                 Indeksas (2012 m. = 100)

                                 100

                                 113

                                 104

                                 100

                              Rinkos dalis

                                 Indeksas (2012 m. = 100)

                                 100

                                 109

                                 101

                                 98

                                 Šaltinis: Sąjungos pramonės pateikti duomenys.

                  (79)

                  Nagrinėjamuoju laikotarpiu Sąjungos pramonės pardavimo Sąjungos rinkoje bendra apimtis išliko stabili. Iki 2013 m. Sąjungos pramonės pardavimas padidėjo 13 %, tada iki peržiūros tiriamojo laikotarpio nuolat mažėjo iki 12 % ir pasiekė 2012 m. lygį. 2013 m. Sąjungos pramonės pardavimas padidėjo daugiausia dėl priemonių vengimo tyrimo inicijavimo, po kurio galutinio antidempingo muito taikymas buvo išplėstas iš KLR importuojamam šiek tiek pakeistam produktui (žr. 3 konstatuojamosios dalies 3 išnašą). Todėl 2013 m. Sąjungos pramonės rinkos dalis padidėjo 9 %. Po to ji nuolat mažėjo iki 10 % peržiūros tiriamuoju laikotarpiu, palyginti su 2013 m. Apskritai, Sąjungos pramonės rinkos dalis sumažėjo 2 %.

            c)   Augimas

                  (80)

                  Nors nagrinėjamuoju laikotarpiu Sąjungos suvartojimas sumažėjo 2 %, Sąjungos pramonės pardavimo apimtis išliko stabili, todėl jos rinkos dalis sumažėjo 2 %.

            d)   Užimtumas ir našumas

                  (81)

                  Užimtumo ir našumo raida nagrinėjamuoju laikotarpiu:

                     6 lentelė

                     Sąjungos gamintojų užimtumas ir našumas

                              2012 m.

                              2013 m.

                              2014 m.

                              Peržiūros tiriamasis laikotarpis

                              Darbuotojų skaičius

                                 Indeksas (2012 m. = 100)

                                 100

                                 95

                                 89

                                 88

                              Našumas (tonomis darbuotojui)

                                 Indeksas (2012 m. = 100)

                                 100

                                 119

                                 115

                                 111

                                 Šaltinis: Sąjungos pramonės pateikti duomenys.

                  (82)

                  Sąjungos pramonės užimtumas nagrinėjamuoju laikotarpiu sumažėjo 12 %, o našumas tuo pačiu laikotarpiu padidėjo 11 %.

            e)   Dempingo skirtumo dydis ir atsigavimas po buvusio dempingo

                  (83)

                  Atlikus tyrimą nustatyta, kad molibdeno viela iš KLR į Sąjungos rinką ir toliau importuota dempingo kainomis. KLR nustatytas dempingo skirtumas peržiūros tiriamuoju laikotarpiu gerokai viršijo de minimis lygį (žr. 41 konstatuojamąją dalį). Jis sutapo su padidėjusia importo iš KLR apimtimi ir sumažėjusiomis importo kainomis, dėl kurių Kinijos importo rinkos dalis, palyginti su 2012 m., šiek tiek padidėjo. Nors Sąjungos pramonei galiojančios antidempingo priemonės buvo veiksmingos ir todėl ji iš esmės galėjo išlaikyti savo rinkos dalį, pastaroji vis dėlto mažėjo.

            4.3.   Mikroekonominiai rodikliai

      a)   Kainos ir kainoms poveikio turintys veiksniai

                  (84)

                  Sąjungos pramonės („Plansee SE“) pardavimo nesusijusiems pirkėjams Sąjungoje vidutinių kainų raida nagrinėjamuoju laikotarpiu:

                     7 lentelė

                     Vidutinės pardavimo Sąjungoje kainos ir vieneto sąnaudos

                              2012 m.

                              2013 m.

                              2014 m.

                              Peržiūros tiriamasis laikotarpis

                              Vidutinė vieneto pardavimo Sąjungoje kaina

                                 Indeksas (2012 m. = 100)

                                 100

                                 95

                                 94

                                 94

                              Vieneto gamybos sąnaudos

                                 Indeksas (2012 m. = 100)

                                 100

                                 84

                                 83

                                 84

                                 Šaltinis: Duomenys, susiję su „Plansee SE“.

                  (85)

                  Nagrinėjamuoju laikotarpiu Sąjungos pramonės vidutinė vieneto pardavimo nesusijusiems pirkėjams Sąjungoje kaina sumažėjo 6 %. Kaina sumažėjo dėl sumažėjusių žaliavų sąnaudų ir Sąjungos gamintojo pastangų mažinti sąnaudas.

                  (86)

                  Nagrinėjamuoju laikotarpiu vidutinės Sąjungos pramonės gamybos sąnaudos sumažėjo dar labiau, t. y. 16 %. Gamybos sąnaudos sumažėjo daugiausia dėl sumažėjusių žaliavų sąnaudų ir pirmiau minėtų pastangų mažinti sąnaudas, pvz., apsidrausti nuo žaliavų kainų svyravimų.

            b)   Darbo sąnaudos

                  (87)

                  Vidutinių darbo sąnaudų raida nagrinėjamuoju laikotarpiu:

                     8 lentelė

                     Vidutinės vieno darbuotojo darbo sąnaudos

                              2012 m.

                              2013 m.

                              2014 m.

                              Peržiūros tiriamasis laikotarpis

                              Vidutinės vieno darbuotojo darbo sąnaudos (EUR)

                                 Indeksas (2012 m. = 100)

                                 100

                                 106

                                 103

                                 103

                                 Šaltinis: Duomenys, susiję su „Plansee SE“.

                  (88)

                  Vidutinės vieno darbuotojo darbo sąnaudos nagrinėjamuoju laikotarpiu išliko palyginti stabilios ir padidėjo tik 3 %. Konkrečiau, 2013 m. vidutinės darbo sąnaudos padidėjo 6 %, po to peržiūros tiriamuoju laikotarpiu sumažėjo iki 2 %, palyginti su 2013 m.

            c)   Atsargos

                  (89)

                  Atsargų raida nagrinėjamuoju laikotarpiu:

                     9 lentelė

                     Atsargos

                              2012 m.

                              2013 m.

                              2014 m.

                              Peržiūros tiriamasis laikotarpis

                              Laikotarpio pabaigos atsargos

                                 Indeksas (2012 m. = 100)

                                 100

                                 140

                                 115

                                 46

                              Laikotarpio pabaigos atsargos kaip gamybos procentinė dalis

                                 Indeksas (2012 m. = 100)

                                 100

                                 124

                                 112

                                 47

                                 Šaltinis: Duomenys, susiję su „Plansee SE“.

                  (90)

                  Atsargos sudarė tik labai nedidelę visos produkcijos nagrinėjamuoju laikotarpiu dalį. Todėl šis veiksnys nelaikomas reikšmingu vertinant Sąjungos pramonės ekonominę padėtį.

            d)   Pelningumas, pinigų srautas, investicijos, investicijų grąža ir pajėgumas padidinti kapitalą

                  (91)

                  Pelningumo, pinigų srauto, investicijų ir investicijų grąžos raida nagrinėjamuoju laikotarpiu:

                     10 lentelė

                     Pelningumas, pinigų srautas, investicijos ir investicijų grąža

                              2012 m.

                              2013 m.

                              2014 m.

                              Peržiūros tiriamasis laikotarpis

                              Pardavimo Sąjungoje nesusijusiems pirkėjams pelningumas (pardavimo apyvartos %)

                                 Indeksas (2012 m. = 100)

                                 100

                                 512

                                 509

                                 463

                              Pinigų srautas (EUR)

                                 Indeksas (2012 m. = 100)

                                 100

                                 393

                                 333

                                 301

                              Investicijos (EUR)

                                 Indeksas (2012 m. = 100)

                                 100

                                 3 360

                                 0

                                 0

                              Investicijų grąža

                                 Indeksas (2012 m. = 100)

                                 100

                                 403

                                 375

                                 338

                                 Šaltinis: Duomenys, susiję su „Plansee SE“.

                  (92)

                  Komisija nustatė Sąjungos pramonės pelningumą, išreiškusi ikimokestinį grynąjį pelną, gautą parduodant panašų produktą nesusijusiems pirkėjams Sąjungoje, tokio pardavimo apyvartos procentine dalimi. Sąjungos pramonės pelningumas nagrinėjamuoju laikotarpiu labai padidėjo. 2013 m. jis pasiekė aukščiausią lygį, o peržiūros tiriamuoju laikotarpiu sumažėjo. Kaip paaiškinta 85 ir 86 konstatuojamosiose dalyse, Sąjungos pramonės pelningumas išaugo daugiausia dėl sumažėjusių žaliavų sąnaudų ir priimtų veiksmingų įmonių sprendimų mažinti sąnaudas.

                  (93)

                  Grynasis pinigų srautas yra Sąjungos gamintojo gebėjimas pačiam finansuoti savo veiklą. Grynasis pinigų srautas padidėjo maždaug tris kartus nagrinėjamuoju laikotarpiu. Pinigų srauto padidėjimą galima geriausiai paaiškinti tuo, kad labai padidėjo pelningumas, kaip paaiškinta 92 konstatuojamojoje dalyje.

                  (94)

                  2013 m. investicijos žymiai padidėjo, o vėlesniais metais sumažėjo iki nulio. Iš tikrųjų 2013 m. Sąjungos gamintojas daug investavo mašinoms ir įrangai pakeisti, o vėlesniais metais kitų investicijų nebūta.

                  (95)

                  Investicijų grąža išreiškiama investicijų grynosios buhalterinės vertės pelno procentiniu dydžiu. Investicijų grąža iš panašaus produkto gamybos ir pardavimo padidėjo nagrinėjamuoju laikotarpiu. Konkrečiau, pirmiausia ji padidėjo 2013 m., po to peržiūros tiriamuoju laikotarpiu šiek tiek mažėjo 16 %, palyginti su 2013 m.

            4.4.   Išvada dėl Sąjungos pramonės ekonominės padėties

                  (96)

                  Rodikliai, kaip antai pelningumas, pinigų srautas ir investicijų grąža, nagrinėjamuoju laikotarpiu pagerėjo. Šiuos pokyčius daugiausia lėmė sumažėjusios žaliavų sąnaudos ir veiksmingi įmonių sprendimai mažinti sąnaudas.

                  (97)

                  Kita vertus, kai kurie pagrindiniai žalos rodikliai, pvz., gamyba, gamybos pajėgumai, pajėgumų naudojimas ir pardavimo apimtis, nagrinėjamuoju laikotarpiu išliko palyginti stabilūs arba pablogėjo. Konkrečiai, gamybos apimtis, gamybos pajėgumai ir rinkos dalis sumažėjo nežymiai – 2 %. Nagrinėjamuoju laikotarpiu pajėgumų naudojimas padidėjo nedaug – 1 %. Pardavimo nesusijusiems pirkėjams Sąjungoje apimtis išliko stabili. Užimtumas sumažėjo 12 %.

                  (98)

                  Atsižvelgiant į tai, kas išdėstyta, daroma išvada, kad Sąjungos pramonė materialinės žalos nepatyrė, kaip apibrėžta pagrindinio reglamento 3 straipsnio 5 dalyje.

            5.   Žalos pasikartojimo tikimybė

                  (99)

                  Kaip nurodyta 41 ir 83 konstatuojamosiose dalyse, peržiūros tiriamuoju laikotarpiu importas iš Kinijos buvo vykdomas dempingo kaina ir, kaip apibendrinta 51 konstatuojamojoje dalyje, jeigu būtų leista nebetaikyti priemonių, yra didelė tikimybė, kad dempingas tęstųsi.

                  (100)

                  Priverstinio kainų mažinimo peržiūros tiriamuoju laikotarpiu nenustatyta, tačiau atskaičius galiojantį antidempingo muitą priverstinio kainų mažinimo skirtumas būtų maždaug 26 %, kaip paaiškinta 67 konstatuojamojoje dalyje. Remiantis tuo galima tikėtis, kad, jei antidempingo muitai bus panaikinti, Kinijos importas veikiausiai bus vykdomas kainomis, dėl kurių bus priverstinai labai mažinamos Sąjungos pramonės pardavimo kainos. Atsižvelgiant į Sąjungos rinkos patrauklumą, kaip nurodyta 48 ir 50 konstatuojamosiose dalyse, tikėtina, kad importas dempingo kaina padidės. Galima tikėtis, kad, jei šis padidėjęs importas būtų vykdomas kainomis, dėl kurių būtų priverstinai labai sumažinta Sąjungos pramonės pardavimo kaina, veikiausiai būtų daromas spaudimas kainoms Sąjungos rinkoje. Molibdeno viela yra gana homogeniškas produktas kokybės atžvilgiu. Todėl kainų lygis yra svarbus veiksnys priimant sprendimą pirkti iš Sąjungos gamintojų ar iš Kinijos eksportuojančių gamintojų. Be to, 2013 m. inicijavus antrąjį priemonių vengimo tyrimą staigiai sumažėjęs importas iš Kinijos, kaip paaiškinta 79 konstatuojamojoje dalyje, rodo, kad pirkėjai gali lengvai pasirinkti kitą tiekėją, siūlantį konkurencingiausią kainą (t. y. Kinijos eksportuojančius gamintojus pakeisti Sąjungos gamintojais). Tuomet Sąjungos pramonė greičiausiai bus priversta sumažinti savo pardavimo kainas pelningumo sąskaita arba išlaikyti pardavimo kainų lygį rizikuojant prarasti pardavimą ir rinkos dalį Kinijos eksportuotojų naudai. Galiausiai tai lemtų nuostolius ir Sąjungos rinkoje dominuotų Kinijos importas.

                  (101)

                  Kaip minėta 44 konstatuojamojoje dalyje, apskaičiuoti Kinijos nepanaudoti pajėgumai sudarė 2 650 tonų peržiūros tiriamuoju laikotarpiu ir kelis kartus viršijo Sąjungos suvartojimą per tą patį laikotarpį. Todėl, net jeigu kai kurie šie nepanaudoti pajėgumai būtų naudojami galbūt padidėjusiam vidaus suvartojimui KLR, tikėtina, kad didelė nepanaudotų pajėgumų dalis vis tiek bus skirta eksportui į Sąjungą.

                  (102)

                  Esant pirmiau minėtoms aplinkybėms ir atsižvelgiant į Sąjungos rinkos patrauklumą, kaip aprašyta 48 ir 50 konstatuojamosiose dalyse, yra didelė tikimybė, kad Kinijos eksportuojantys gamintojai žymiai padidins nagrinėjamojo produkto importą į Sąjungos rinką, jeigu bus leista nebetaikyti priemonių.

                  (103)

                  Pagal šį scenarijų Sąjungos pramonė veikiausiai prarastų didelę pardavimo apimtį ir rinkos dalį. Be to, sumažėtų pajėgumų naudojimo koeficientas ir pelno lygis, dėl kurių būtų patirta nuostolių. Todėl tikėtina, kad Sąjungos rinkoje dominuotų importas iš KLR.

                  (104)

                  Remdamasi tuo, kas išdėstyta, Komisija padarė išvadą, kad yra didelė tikimybė, kad žala pasikartos, jei priemonės būtų panaikintos.

            E.   SĄJUNGOS INTERESAI

                  (105)

                  Pagal pagrindinio reglamento 21 straipsnį Komisija nagrinėjo, ar KLR taikomų antidempingo priemonių tolesnis taikymas neprieštarautų visos Sąjungos interesams. Vertinant Sąjungos interesus įvertinti visi susiję, t. y. Sąjungos pramonės, importuotojų ir naudotojų, interesai.

                  (106)

                  Visoms suinteresuotosioms šalims buvo suteikta galimybė pareikšti savo nuomonę pagal pagrindinio reglamento 21 straipsnio 2 dalį.

                  (107)

                  Atsižvelgdama į tai Komisija nagrinėjo, ar, nepaisant išvadų dėl dempingo tęsimosi ir žalos pasikartojimo tikimybės, esama svarių priežasčių, kurios leistų daryti išvadą, kad tolesnis galiojančių priemonių taikymas prieštarautų Sąjungos interesams.

            1.   Sąjungos pramonės interesai

                  (108)

                  Atlikus tyrimą nustatyta, kad peržiūros tiriamuoju laikotarpiu Sąjungos pramonė materialinės žalos nepatyrė.

                  (109)

                  Sąjungos pramonė pasirodė esanti struktūriškai gyvybinga pramonė. Ji dėjo daug pastangų siekdama racionalizuoti savo gamybos procesą ir padidinti konkurencingumą, dėl to padidėjo našumas (11 %), sumažėjo gamybos pajėgumai (2 %) ir gamybos sąnaudos (16 %).

                  (110)

                  Jei nustotų galioti priemonės, veikiausiai labai padidėjus importo dempingo kaina iš KLR apimtims toliau blogėtų Sąjungos pramonės padėtis. Dėl to tikriausiai būtų toliau prarandama rinkos dalis, pardavimo kainos mažėtų dėl Kinijos importo daromo spaudimo, o per tą laiką dėl sumažėjusio pajėgumų naudojimo padidėtų vidutinės sąnaudos. Tikėtina, kad dėl to greičiausiai labai pablogėtų Sąjungos pramonės finansinė padėtis.

                  (111)

                  Tuo remdamasi Komisija padarė išvadą, kad toliau taikant galiojančias antidempingo priemones nebūtų prieštaraujama Sąjungos pramonės interesams.

            2.   Importuotojų ir (arba) prekiautojų interesai

                  (112)

                  Kaip minėta 12 konstatuojamojoje dalyje, nė vienas importuotojas nebendradarbiavo ir nepranešė apie save atliekant šį tyrimą. Tačiau iš įrodymų, gautų iš vieno importuotojo per pradinį tyrimą, matyti, kad bendras poveikis visai bendrovės veiklai būtų nedidelis. Todėl nebuvo jokių požymių, rodančių, kad toliau taikant priemones daromas neigiamas poveikis importuotojams būtų didesnis už teigiamą priemonių poveikį.

            3.   Naudotojų interesai

                  (113)

                  Iš devynių naudotojų, kurie pranešė apie save inicijavus tyrimą, penki pateikė atsakymus į klausimyną. Kaip nustatyta per paskutinį priemonių vengimo tyrimą, kuris baigtas 2015 m. ir nurodytas 3 konstatuojamojoje dalyje, viena iš penkių bendrovių vengė priemonių. Iš klausimyno atsakymų buvo aišku, kad ši bendrovė nenaudojo nagrinėjamojo produkto, o iš KLR importavo nežymiai pakeistą molibdeno vielą, kuri nepatenka į pranešime apie šios peržiūros inicijavimą pateiktą produkto aprašymą, ir, kaip nustatyta, inicijavus šį tyrimą ši bendrovė vengė galiojančių antidempingo priemonių. Todėl atliekant šį priemonių galiojimo termino peržiūros tyrimą į jos atsakymus nebuvo atsižvelgta.

                  (114)

                  Nė vienas iš keturių likusių bendradarbiaujančių naudotojų nagrinėjamojo produkto iš KLR neimportavo, bet pirko panašų produktą iš Sąjungos pramonės. Dvi iš šių bendrovių yra dangos bendrovės. Trečioji bendrovė yra automobilių gamintoja, gaminanti pavarų dėžes savo gaminamiems automobiliams. Ketvirtoji bendrovė gamina automobilių dalis. Tačiau pastarosios bendrovės pateikti duomenys buvo neišsamūs ir negalėjo būti naudojami. Atlikus tyrimą paaiškėjo, kad visi naudotojai per peržiūros tiriamąjį laikotarpį veikė pelningai. Nė vienas iš keturių naudotojų nepateikė jokių argumentų, prieštaraujančių tolesniam priemonių taikymui.

                  (115)

                  Atsižvelgiant į tai ir į išvadas, padarytas per pradinį tyrimą, manoma, kad tolesnis priemonių taikymas neturės reikšmingo neigiamo poveikio naudotojams ir kad todėl nėra įtikinamų priežasčių, leidžiančių daryti išvadą, kad toliau taikant galiojančias priemones būtų pakenkta Sąjungos interesams.

                  (116)

                  Po faktų atskleidimo viena suinteresuotoji šalis teigė, kad nagrinėjamuoju laikotarpiu molibdeno vielos žaliavos kainos labai sumažėjo, todėl reikėtų atsižvelgti į šį sumažėjimą apskaičiuojant galiojantį antidempingo muitą. Ta pati šalis taip pat teigė, kad tolesnis galiojančio antidempingo muito taikymas tuo metu, kai žaliavos kaina žymiai sumažėjo, yra iškreipiantis veiksnys tiems Sąjungos naudotojams, kurių verslo modelis pagrįstas Kinijos molibdeno viela.

                  (117)

                  Pirma, pažymima, kad į molibdeno vielos žaliavos kainą buvo tinkamai atsižvelgta. Didelis žaliavos kainos sumažėjimas buvo pripažintas vienu lemiamų veiksnių, dėl kurių sumažėjo Sąjungos pramonės gamybos sąnaudos (žr. 86 konstatuojamąją dalį) ir padidėjo pelningumas (žr. 92 konstatuojamąją dalį). Antra, pažymima, kad šio tyrimo tikslas – įvertinti, ar galiojantį antidempingo muitą reikėtų panaikinti ar toliau taikyti pagal 11 straipsnio 2 ir 5 dalis, o ne iš dalies keisti antidempingo muitą. Trečia, galiojančiu antidempingo muitu siekiama užtikrinti vienodas sąlygas Kinijos eksportuojantiems gamintojams ir Sąjungos pramonei. Nors žaliavos kainos raida (ir padidėjimas, ir sumažėjimas) daro poveikį sąnaudoms ir molibdeno vielos gamintojų kainų politikai, ji neturi jokio poveikio antidempingo muito lygiui. Todėl, kaip paaiškinta 114 konstatuojamojoje dalyje, sumažėjusi žaliavos kaina neturi iškreipiamojo poveikio naudotojams, nes jie gali pasirinkti pirkti produktą iš Kinijos eksportuojančių gamintojų arba iš Sąjungos pramonės. Galiausiai, kaip taip pat paaiškinta 114 konstatuojamojoje dalyje, nustatyta, kad peržiūros tiriamuoju laikotarpiu visi naudotojai veikė pelningai. Todėl teiginys buvo atmestas.

            4.   Išvada dėl Sąjungos interesų

                  (118)

                  Atsižvelgdama į tai, kas išdėstyta, Komisija priėjo prie išvados, kad nėra įtikinamų su Sąjungos interesais susijusių priežasčių, kodėl iš KLR importuojamiems produktams nereikėtų toliau taikyti išplėstųjų galiojančių antidempingo priemonių.

            F.   ANTIDEMPINGO PRIEMONĖS

                  (119)

                  Visoms suinteresuotosioms šalims buvo pranešta apie pagrindinius faktus ir argumentus, kuriais remiantis buvo ketinama toliau taikyti galiojančias antidempingo priemones. Be to, buvo nustatytas laikas pastaboms dėl atskleistų faktų pareikšti. Į pateiktą informaciją ir pastabas buvo deramai atsižvelgta.

                  (120)

                  Atsižvelgiant į išdėstytus motyvus, daroma išvada, kad, remiantis pagrindinio reglamento 11 straipsnio 2 dalimi, Tarybos reglamentu (ES) Nr. 511/2010 nustatytos antidempingo priemonės tam tikrai importuojamai KLR kilmės molibdeno vielai turėtų būti toliau taikomos.

                  (121)

                  Todėl KLR kilmės nagrinėjamajam produktui nustatytų priemonių taikymo išplėtimas, pirmiausia iš Malaizijos (9) importuojamai molibdeno vielai, po to iš KLR importuojamai molibdeno vielai, kurios sudėtyje esantis molibdenas sudaro ne mažiau kaip 97 % masės, kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm (10), ir, trečia, molibdeno vielai, kurios sudėtyje esantis molibdenas sudaro ne mažiau kaip 97 % masės, kurios didžiausias skerspjūvio matmuo didesnis kaip 4,0 mm, bet ne didesnis kaip 11,0 mm, taip pat turėtų toliau galioti.

                  (122)

                  Šis reglamentas atitinka pagal Reglamento (EB) Nr. 1225/2009 15 straipsnio 1 dalį įsteigto komiteto nuomonę,

            PRIĖMĖ ŠĮ REGLAMENTĄ:
      1 straipsnis
      1.   Importuojamai Kinijos Liaudies Respublikos kilmės molibdeno vielai, kurios sudėtyje esantis molibdenas sudaro ne mažiau kaip 99,95 % masės, kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, kurios KN kodas šiuo metu yra ex 8102 96 00 (TARIC kodai 8102960011 ir 8102960019) nustatomas galutinis antidempingo muitas.
      2.   Galutinio antidempingo muito norma, taikoma 1 dalyje aprašyto produkto neto kainai Sąjungos pasienyje prieš sumokant muitą, yra 64,3 %.
      3.   Jeigu nenurodyta kitaip, taikomos galiojančios muitus reglamentuojančios nuostatos
      2 straipsnis
      Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. birželio 28 d.

               Komisijos vardu

               Pirmininkas

            Jean-Claude JUNCKER

         (1)  OL L 343, 2009 12 22, p. 51.

         (2)  2010 m. birželio 14 d. Tarybos įgyvendinimo reglamentas (ES) Nr. 511/2010, kuriuo nustatomas galutinis antidempingo muitas ir laikinojo muito, nustatyto tam tikrai importuojamai Kinijos Liaudies Respublikos kilmės molibdeno vielai, galutinis surinkimas (OL L 150, 2010 6 16, p. 17).

         (3)  2012 m. sausio 9 d. Tarybos įgyvendinimo reglamentas (ES) Nr. 14/2012, kuriuo galutinis antidempingo muitas, nustatytas Įgyvendinimo reglamentu (ES) Nr. 511/2010 tam tikrai importuojamai Kinijos Liaudies Respublikos kilmės molibdeno vielai, nustatomas taip pat tam tikrai iš Malaizijos siunčiamai importuojamai molibdeno vielai, deklaruojamai arba nedeklaruojamai kaip Malaizijos kilmės, ir baigiamas tyrimas dėl importuojamos iš Šveicarijos siunčiamos molibdeno vielos (OL L 8, 2012 1 12, p. 22).

         (4)  2013 m. rugsėjo 2 d. Tarybos įgyvendinimo reglamentas (ES) Nr. 871/2013, kuriuo Įgyvendinimo reglamentu (ES) Nr. 511/2010 nustatyto antidempingo muito importuojamai Kinijos Liaudies Respublikos kilmės molibdeno vielai, kurios sudėtyje esantis molibdenas sudaro ne mažiau kaip 99,95 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm, taikymo sritis išplečiama taip, kad apimtų importuojamą Kinijos Liaudies Respublikos kilmės molibdeno vielą, kurios sudėtyje esantis molibdenas sudaro ne mažiau kaip 97 % masės ir kurios didžiausias skerspjūvio matmuo didesnis kaip 1,35 mm, bet ne didesnis kaip 4,0 mm (OL L 243, 2013 9 12, p. 2).

         (5)  2015 m. spalio 29 d. Komisijos įgyvendinimo reglamentas (ES) 2015/1952, kuriuo Tarybos įgyvendinimo reglamentu (ES) Nr. 511/2010 nustatyto antidempingo muito importuojamai Kinijos Liaudies Respublikos kilmės molibdeno vielai, kurios sudėtyje molibdenas sudaro ne mažiau kaip 99,95 % masės ir kurios didžiausias skerspjūvio matmuo yra didesnis kaip 1,35 mm, bet ne didesnis kaip 4,0 mm, taikymo sritis išplečiama taip, kad apimtų importuojamą Kinijos Liaudies Respublikos kilmės molibdeno vielą, kurios sudėtyje molibdenas sudaro ne mažiau kaip 97 % masės ir kurios didžiausias skerspjūvio matmuo yra didesnis kaip 4,0 mm, bet ne didesnis kaip 11,0 mm (OL L 284, 2015 10 30, p. 100).

         (6)  Pranešimas apie artėjančią tam tikrų antidempingo priemonių galiojimo pabaigą (OL C 371, 2014 10 18, p. 19).

         (7)  Pranešimas apie antidempingo priemonių, taikomų tam tikrai importuojamai Kinijos Liaudies Respublikos kilmės molibdeno vielai, galiojimo termino peržiūros inicijavimą (OL C 194, 2015 6 12, p. 4).

         (8)  Atliekant paskutinį priemonių vengimo tyrimą bendradarbiavo tik vienas eksportuojantis gamintojas. Todėl siekiant užtikrinti konfidencialumą, visi su juo susiję neskelbtini duomenys buvo indeksuoti arba pateikiami nurodant ribinius dydžius.

         (*)  Į vidutinę kainą neįtraukti galiojantys antidempingo muitai.

         (9)  Žr. 3 išnašą.

         (10)  Žr. 4 išnašą.


title: 2013 m. lapkričio 7 d. Komisijos įgyvendinimo reglamentas (ES) Nr. 1135/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Prosciutto Toscano (SKVN)]

text:
13.11.2013

               LT

               Europos Sąjungos oficialusis leidinys

               L 302/29

         KOMISIJOS ĮGYVENDINIMO REGLAMENTAS (ES) Nr. 1135/2013
   2013 m. lapkričio 7 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Prosciutto Toscano (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 53 straipsnio 2 dalies antrą pastraipą,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos kilmės vietos nuorodos „Prosciutto Toscano“, kuri buvo įregistruota Komisijos reglamentu (EB) Nr. 1263/96 (2) su pakeitimais, padarytais Reglamentu (ES) Nr. 777/2010 (3), specifikacijos pakeitimo paraišką;

               (2)

               paraiškos tikslas – iš dalies pakeisti specifikaciją ir patikslinti, kad gaminant „Prosciutto Toscano“ draudžiama naudoti priedus arba konservantus;

               (3)

               Komisija pakeitimą išnagrinėjo ir nusprendė, kad jis pagrįstas; pagal Reglamento (ES) Nr. 1151/2012 53 straipsnio 2 dalies trečią pastraipą pakeitimas yra nereikšmingas, todėl Komisija gali jį patvirtinti netaikydama minėto reglamento 50–52 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos kilmės vietos nuorodos „Prosciutto Toscano“ specifikacija iš dalies keičiama pagal šio reglamento I priedą.
   2 straipsnis
   Bendrasis suvestinis dokumentas su pagrindiniais specifikacijos elementais pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 163, 1996 7 2, p. 19.

      (3)  OL L 233, 2010 9 3, p. 11.

      I PRIEDAS
      Patvirtinami tokie saugomos vietos kilmės nuorodos „Prosciutto Toscano“ specifikacijos pakeitimai:
      Gaminant „Prosciutto Toscano“ nuo šiol draudžiama naudoti priedus arba konservantus. Tradiciniu būdu apdorojant „Prosciutto Toscano“ garantuojama, kad šio tipo medžiagos nenaudojamos. Uždraudžiant naudoti nitritus ir nitratus sustiprinamas ryšys su tradiciniu „Prosciutto Toscano“ gamybos būdu, be to, užtikrinama, kad galutiniame produkte nebus priedų ir konservantų (E251 ir E252).

      II PRIEDAS

         Suvestinis bendrasis dokumentas

      2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1)

         „PROSCIUTTO TOSCANO“

      EB Nr. IT-PDO-0317–01009–2.7.2012

         SGN ( ) SKVN (X)

      1.   Pavadinimas

      „Prosciutto Toscano“
      2.   Valstybė narė arba trečioji šalis

      Italija
      3.   Žemės ūkio produkto arba maisto produkto aprašymas

      3.1.   Produkto rūšis

                  1.2 klasė.

                  Mėsos produktai (virti, sūdyti, rūkyti ir kt.)

            3.2.   Produkto, kurio pavadinimas nurodytas 1 punkte, aprašymas

      Vartoti pateikiamas „Prosciutto Toscano“ kumpis pasižymi tokiomis fizinėmis, organoleptinėmis, cheminėmis ir fizinėmis bei cheminėmis savybėmis: kumpio apatinė dalis pusapvalės formos, nes šlaunikaulio galva ne daugiau kaip 8 cm išsikišusi iš kumpio; jo svoris yra apie 8–9 kg, bet ne mažesnis kaip 7,5 kg; pjūvio vietoje mėsos spalva gali būti nuo ryškiai raudonos iki šviesiai raudonos spalvos, yra šiek tiek tarpraumeninių riebalų; poodiniai riebalai grynos baltos spalvos, su nežymiais rausvais ruoželiais, kompaktiški, tarp sluoksnių nėra tarpelių, stipriai prigludę prie raumens paviršiaus. „Prosciutto Toscano“ kumpiu galima pradėti prekiauti ne vėliau kaip per 30 mėnesių nuo šviežio kumpio apdorojimo. Be to, jis gali būti parduodamas be kaulų, supjaustytas įvairios formos ir svorio gabalais arba pjaustytas griežinėliais.
      Skonis delikatus ir atpažįstamas, dėl tradicinio apdorojimo ir brandinimo metodo kumpis įgauna juntamą ir jam būdingą kvapą.
      Fizinės ir cheminės savybės:

                  druska (išreikšta NaCl)

                  %

                  ne daugiau kaip 8,3

                  raumens drėgnis

                  %

                  ne daugiau kaip 61,0

                  proteolizės rodiklis

                  %

                  ne daugiau kaip 30,0

            3.3.   Žaliavos (taikoma tik perdirbtiems produktams)

      „Prosciutto Toscano“ gaminamas iš šio dokumento 4 punkte nustatytoje geografinėje vietovėje atvestų, išaugintų ir paskerstų kiaulių šviežių šlaunų. Kiaulės turi sverti ne mažiau kaip 160 kg (su 10 % paklaida) ir būti ne jaunesnės kaip devynių mėnesių. „Prosciutto Toscano“ gaminamas iš sunkių grynaveislių arba iš tradicinių bazinių „Large White“ ir „Landrace“ veislių išvestų kiaulių šviežių šlaunų. Šviežios paruoštos šlaunies svoris turi būti ne mažesnis kaip 11,8 kg.
      3.4.   Pašarai (taikoma tik gyvūniniams produktams)

      Didžiausia dalis pašarų paruošiama šio bendrojo dokumento 4 punkte nustatytoje geografinėje vietovėje, kuri sutampa su kiaulių auginimo vietove; pašarai tvarkomi taikant integruotą specifinės grandinės valdymo sistemą.
      3.5.   Specialūs gamybos veiksmai, atliktini nustatytoje geografinėje vietovėje

      Konkretūs „Prosciutto Toscano“ gamybos veiksmai – sūdymas, džiovinimas, padengimas riebalais ir brandinimas – atliekami tradicinėje gamybos vietovėje, kuriai priklauso visas Toskanos regionas.
      3.6.   Specialios pjaustymo, trynimo, pakavimo ir kt. taisyklės

      Prieš parduodamas bet kurio tipo produktas (kumpis be kaulų, supjaustytas gabalais arba pjaustytas griežinėliais) pažymimas ir supakuojamas į tinkamai užplombuotus maistui skirtus indus arba pakuotes. Pasibaigus brandinimui „Prosciutto Toscano“ pjaustomas griežinėliais ir pakuojamas 4 punkte nurodytoje gamybos vietovėje, kad būtų užtikrinta griežinėliais supjaustytam kumpiui nustatyta skirtinga brandinimo trukmė ir kad kumpis išlaikytų 3.2 punkte aprašytas su drėgniu ir raumeninės dalies bei griežinėlių riebalų dalies išvaizda susijusias savybes. Jei griežinėliais ar gabalais pjaustyti skirti kumpiai būtų neribotą laiką laikomi kitokioje nei numatyta aplinkoje, jie įgytų savybių, nederančių su pripažįstamomis „Prosciutto Toscano“ kumpio savybėmis, t. y. galėtų atsirasti neįprasto pelėsio, nenormaliai sumažėti proteinų ir dėl to pasikeistų proteolizės rodiklis arba apkarstų kumpio riebalai, taigi kumpis įgautų kitokį nei vartotojų tradiciškai vertinamą skonį ir kvapą. Be to, mėsos gabalus ar pjaustytus griežinėlius laikant nesupakuotus, valgomasis mėsos paviršius gali stipriai oksiduotis ir paruduoti, nepridengtas raumeninės dalies paviršius gali apdžiūti arba mėsa gali suminkštėti dėl drėgnos aplinkos.
      3.7.   Specialios ženklinimo etiketėmis taisyklės

      Etiketėje aiškiomis ir nenusitrinančiomis raidėmis turi būti užrašytas saugomos kilmės vietos nuorodos pavadinimas „Prosciutto Toscano“, šis užrašas turi aiškiai skirtis nuo kitų užrašų etiketėje. Po šio užrašo turi būti pateikta nuoroda „Denominazione di Origine Protetta“ (Saugoma kilmės vietos nuoroda) arba santrumpa D.O.P. Draudžiama pridėti bet kokį konkrečiai nenumatytą įrašą. Tačiau leidžiama nurodyti pavadinimus, įmonių pavadinimus arba privačius prekės ženklus, jei jie nėra giriamojo pobūdžio ir neklaidina pirkėjų. Ant kumpio taip pat gali būti nurodytas pavadinimas ūkio, kuriame užauginta gamybai naudota kiauliena, jei visa žaliava yra iš to paties ūkio.
      4.   Glaustas geografinės vietovės apibūdinimas

      „Prosciutto Toscano“ kumpiui gaminti skirtos kiaulės turi būti auginamos Lombardijos, Emilijos–Romanijos, Markės, Umbrijos, Lacijaus ir Toskanos regionuose. „Prosciutto Toscano“ apdorojamas, pjaustomas ir pakuojamas tradicinėje jo gamybos vietovėje, kuriai priklauso visas Toskanos regionas.
      5.   Ryšys su geografine vietove

      5.1.   Geografinės vietovės ypatumai

      Aplinkos veiksniai glaudžiai susiję su gamybos vietos savybėmis. Vietovėje daug vėsių slėnių ir gausu vandens, taip pat miškais apaugusių kalvų; visa tai daro įtaką klimatui ir lemia galutinio produkto savybes. „Prosciutto Toscano“ kumpio gamyba šioje vietovėje paaiškinama nustatytos mikrozonos sąlygomis: Toskanos regionas dėl savo formos ir geografinės padėties tinka kokybiškam kumpiui gaminti. NET ir klimatas, kuris labai skiriasi nuo kaimyninių regionų klimato, labai tinka produktui brandinti. Jis palankus geram aplinkos ir tipinių regiono produktų ryšiui sukurti, sudaromos sąlygos lėtai ir tinkamai brandinti tuos produktus (vyną, aliejų, sūrį ir, aišku, kumpį). Šioje aplinkoje dirbantys žmonės ištobulino specifines perdirbimo (išpjaustymo ir sūdymo) technologijas, kurios geriausiai pritaikytos prie aplinkos sąlygų ir kurios išliko iki mūsų dienų bei daro didžiausią įtaką 3.2 punkte aprašytoms „Prosciutto Toscano“ savybėms.
      5.2.   Produkto ypatumai

      „Prosciutto Toscano“ pasižymi kvapniu ir atpažįstamu aromatu, delikačiu ir jam būdingu skoniu.
      „Prosciutto Toscano“ – žalias kumpis, kurio brandinimo laikotarpis, t. y. nuo sūdymo iki pateikimo prekiauti, turi būti ne trumpesnis kaip 10 mėnesių (kai kumpis sveria 7,5–8,5 kg) arba 12 mėnesių (kai kumpis sveria daugiau kaip 8,5 kg). Pjaustyti griežinėliais skirtas „Prosciutto Toscano“ kumpis brandinamas dviem mėnesiais ilgiau nei pirmiau nurodyta, t. y. 12 mėnesių (kai kumpis sveria 7,5–8,5 kg) arba 14 mėnesių (kai kumpis sveria daugiau kaip 8,5 kg).
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      Dėl vietovės klimato čia galima išgauti labai vertingų žemės ūkio maisto produktų; vietovė palanki „Prosciutto Toscano“ brandinti ir vytinti, čia kumpis įgauna jam būdingas savybes. Įrodytas tvirtas istorinis ūkių ir produkto perdirbėjų ryšys su geografine vietove. Šį ryšį sustiprino ir patvirtino socialinių, ekonominių ir gamybos veiksnių raida bei per amžius sukaupta žmonių patirtis. Kalbant apie nustatytą žaliavos kilmės vietovę, visiškai nekintantys ir būdingiausi yra geografiniai ir aplinkos veiksniai bei gyvulininkystės sektoriuje dirbančių žmonių sukaupta patirtis. Vietovėje, iš kurios gaunama žaliava, gyvulininkystės vystymąsi skatino platus grūdinių kultūrų auginimas ir daug perdirbimo įmonių, dėl to labiausiai paplito kiaulių auginimas.
      Kalbant apie kiek mažesnę perdirbimo vietovę, ypatingas aplinkos, klimato, gamtos ir žmogiškųjų veiksnių derinys sudarė sąlygas įtvirtinti tradicinį perdirbimo būdą ir nustatyti specifinius techninius įgūdžius, nulemiančius SKVN „Prosciutto Toscano“ savybes. Būdingą aromatą ir skonį kumpis įgauna dėl specifinių techninių perdirbimo įgūdžių, kurie reglamentuojami jau nuo XV amžiaus: ypatingo kumpio išpjovimo lanku, pradedant nuo viršaus, taip kumpis įgauna V formą; dėl to mėsa geriau džiūsta, be to, padidėja sūdomas jos plotas; sūdymo „sausuoju“ metodu, naudojant druską, pipirus ir natūralius augalinės kilmės prieskonius; padengimo riebalais, visuomet naudojant pipirus ir natūralius augalinės kilmės prieskonius, ir galiausiai brandinimo, prie kurio labai prisideda gamybos vietovės aplinkos sąlygos. Dėl ilgo brandinimo laikant kumpius natūralioje drėgmėje ir, priklausomai nuo vietos papročių, sūdymo bei padengimo riebalais etapuose naudojant pipirus ir natūralius augalinės kilmės prieskonius, „Prosciutto Toscano“ įgauna kvapnų aromatą, delikatų ir jam būdingą skonį.

         Nuoroda į paskelbtą specifikaciją

      [Reglamento (EB) Nr. 510/2006 5 straipsnio 7 dalis]
      Pakeistą produkto specifikacijos tekstą galima rasti interneto svetainėje:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      arba tiesiogiai Žemės ūkio, maisto produktų ir miškininkystės ministerijos interneto svetainėje (www.politicheagricole.it), dešinėje viršutinėje ekrano pusėje spaudžiant nuorodą „Qualità e sicurezza“ ir po to – „Disciplinari di Produzione all’esame dell’UE“.

         (1)  OL L 93, 2006 3 31, p. 12. Pakeistas 2012 m. lapkričio 21 d. Europos Parlamento ir Tarybos reglamentu (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).


title: 2017 m. rugsėjo 25 d. Komisijos įgyvendinimo reglamentas (ES) 2017/1833, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Capón de Vilalba (SGN)]

text:
10.10.2017

               LT

               Europos Sąjungos oficialusis leidinys

               L 260/1

         KOMISIJOS ĮGYVENDINIMO REGLAMENTAS (ES) 2017/1833
   2017 m. rugsėjo 25 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Capón de Vilalba (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Ispanijos paraiška įregistruoti pavadinimą „Capón de Vilalba“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Capón de Vilalba“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Capón de Vilalba“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.1 klasei „Šviežia mėsa (ir subproduktai)“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 25 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 188, 2017 6 14, p. 26.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).